በተቃራኒው በእዚህ “አተመኝ” በሚለው ዐስረኛው ትእዛዝ ታግዘን ከዚህ ምኞት ነጻ መውጣት ይኖርብናል፣ ምክንያቱም ይህ ትእዛዝ ደካማ መሆናችንን ያሳየናል፣ ቅዱስ ወደ ሆአን መገለጥ ይመራናል። ነገር ግን እኔን ብዙን ጊዜ የሚፈታተኑኝ መጥፎ ምኞቶች የተኞቹ ናቸው? ብለን እያንዳንዳችን እራሳችንን መጠየቅ እንችላለን። ቅናት፣ ስግብግብነት፣ ሐሜት እነዚህ ነገሮች ሁሉ በውስጤ አሉ ወይ? እያንዳንዳችን ይህንን ጥያቄ አንስተን ለራሳችን መልስ ብንሰጥ መልካም ነው። የሰው ልጆች ሁሉ ይህ ብሩክ የሆነ ትህትና ያስፈልጋቸዋል፣ በዚህም አግባብ ከእነዚህ ምኞቶች እርሱ በራሱ ኃይል ብቻ ነጻ መውጣት እንደ ማይችል በመገንዘብ እግዚኣብሔር ነጻ ያወጣው ዘንድ ወደ እርሱ እንዲጮኽ ይረዳዋል። ቅዱስ ሐዋርያው ጳውሎስ ይህንን “አተመኝ” የሚለውን ትእዛዝ በተመለከተ በሚገባ ግልጽ አድርጎ አስቀምጦታል። (ሮሜ 7፡7-24)
